Tarybos reglamentas (EEB) Nr. 3337/92
1992 m. lapkričio 16 d.
iš dalies keičiantis Reglamentą (EEB) Nr. 1981/82, nustatantį Bendrijos regionų, kuriuose pagalba apynių auginimui teikiama tik pripažintoms augintojų grupėms, sąrašą
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1], ypač į jo 12 straipsnio 4 dalį,
atsižvelgdama į Komisijos pasiūlymą,
kadangi Reglamento (EEB) Nr. 1696/71 12 straipsnio 3 dalyje numatyta galimybė pagalbą auginimui Bendrijos regionuose susikūrusioms augintojų grupėms suteikti tik tada, kai minėtos grupės gali užtikrinti, kad jų nariai gauna pakankamas pajamas ir racionalų tiekimo valdymą; kadangi šie regionai išvardyti Reglamento (EEB) Nr. 1981/82 [2] priede pateiktame sąraše;
kadangi atidžiai išnagrinėjus Vokietijos pateiktus duomenis paaiškėjo, kad Reglamento (EEB) Nr. 1696/71 12 straipsnyje nustatytas sąlygas atitinka nauji regionai; kadangi Reglamentą (EEB) Nr. 1981/82 nuo 1991 derliaus metų reikėtų iš dalies pakeisti,
PRIĖMĖ ŠĮ REGLAMENTĄ:
1 straipsnis
Šiuo dokumentu iš Reglamento (EEB) Nr. 1981/82 priede nustatytas sąrašas papildomas "Sachsen, Sachsen-Anhalt ir Thüringen" regionais.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1991 derliaus metų.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1992 m. lapkričio 16 d.